tomron87/hebrew-wikipedia-sentences-corpus huggingface dataset:
קלטבלוטה זוהתה עם העיר הסיקאנית העתיקה טריוקלה, שנכבשה על ידי רומא העתיקה בשנת 99 לפנה"ס.
לאחר נפילת האימפריה הרומית המערבית וכמה מאות שנים תחת האימפריה הביזנטית, היא נכבשה על ידי אמירות סיציליה, אשר הקימו בה מצודה.
בשנת 1090 היא נכבשה על ידי הנורמנים של רוג'רו הראשון, רוזן סיציליה.
הדיוקסיה של טריוקלה, שנקראה בלטינית Trecalae ב, מוזכרת ינקדמוס מהמאה ה-6 בתור Τρόκαλις (טרוקאליס).
על פי המסורת, הבישוף הראשון היה סן פלגרינו, תלמידו של פטרוס הקדוש.
במסמכים היסטוריים נזכרים ארבעה בישופים של הבישופות:
פטרוס, המוזכר בשני מכתבים של האפיפיור גרגוריוס הראשון בסביבות שנת 598
מקסימוס, שהשתתף בוועידת לטראנו בשנת 649 שכינס האפיפיור מרטינוס הראשון
גרגוריוס, שחתם על חוקי ועידת קונסטנטינופול השלישית בשנת 680
יוחנן, שהשתתף בוועידת ניקיאה השנייה
בעיר נחתם שלום קלטבלוטה (1302) אשר סיים את מלחמת הערבית הסיציליאנית.
קלטת שֶמע היא מארז מלבני העשוי פלסטיק שבתוכו סרט מגנטי, המשמשת להקלטה או להשמעת קול באמצעות רשמקול קלטות.
קלטת השמע שימשה להקלטה אישית ומסחרית, וכן להפצה מסחרית של מוזיקה, לצד התקליט שקדם לה ולתקליטור שבא אחריה.
השימוש בקלטות אלו היה נפוץ מאוד בעבר, למרות חסרונותיהן:
האיכות הבסיסית של ההקלטה וההאזנה נמוכה בקלטת השמע ומכילה בדרך-כלל רעשים לבנים.
איכות השמע עלולה להיפגם בקלות בעקבות אחסון לא נכון והשמעות חוזרות ונשנות של הקלטת.
הסרט המגנטי רגיש לשחיקה ונוטה להיקרע, בהוציאו כך את הקלטת מכלל שימוש.
(בשימוש ביתי היו מי שנהגו להדביק את הסרט הקרוע באמצעות לק ציפורניים ולהחזיר כך את הקלטת לשימוש, תוך ויתור על קטע מההקלטה).
מסוף שנות ה-80 של המאה ה-20 חלה ירידה בשימוש בהן.
צריבת התקליטורים הפכה נפוצה, והיו לתקליטורים יתרונות רבים: הצליל איכותי הרבה יותר ואינו מתדרדר עם השימוש, התקליטורים אמינים יותר ומאפשרים דילוג לשירים בקלות ובזריזות.
לאחר שהמכירות הגיעו לשפל בעשור הראשון של המאה ה-21, חווה הענף התעוררות נוסטלגית, המקבילה לזו שמתרחשת בענף תקליטי הוויניל.
יצרנית הקלטות הגדולה בארצות הברית דיווחה כי שנת 2014 הייתה השנה הטובה ביותר לחברה מאז הוקמה ב-1969.
שימוש נוסף לקלטת נעשה במחשבים הביתיים הראשונים בשנות ה-70 כאשר השתמשו בקלטות שמע לשם אגירת נתוני מחשב או תוכנות זאת כתחליף זול וזמין לתקליטון.
הנתונים נרשמו כצלילים אנלוגיים ברשמקולים רגילים על גבי הקלטת, והושמעו למחשב כצלילים כמו צלילי הפקס.
הקלטת מלל בדיקטפון ובמזכירה אלקטרונית.
קלטת בממדי אורך סטנדרטיים עם סרט המאפשר הקלטה למשך:
מאה עשרים דקות (סרט דק שנקרע בנקל)
קלטות נורמל (הקלטות הפחות איכותיות, אך הנפוצות יותר בגלל מחירן הזול יחסית)
קלטות כרום (איכותיות יותר מקלטות נורמל.
פחות רעשים לבנים, לוכדות יותר פרטים במיוחד בתדרים הגבוהים)
קלטות מטאל (הקלטות האיכותיות ביותר, אך דורשות גם ציוד ההקלטה איכותי מאוד כדי להפיק מהן את המיטב, ובתנאים כאלה הן אף יכולות להתקרב לאיכות שמע של תקליטור)
קלטות שקצות סרט ההקלטה שלהן מחוברים (שימשו למזכירות אלקטרוניות).
קלטרת, או מקלטרת, או קולטיבטור בלעז היא כלי עבודה חקלאי, המיועד לעיבוד שכבת הקרקע העליונה של שדה וזאת להבדיל מהמחרשה, לדוגמה, המיועדת לעיבוד עמוק יותר של האדמה.
הקלטרות השונות משמשות לעקירת נבטים של עשבים שוטים, ליישור קרקע, לפירוק רגבים, לאוורור הקרקע ולהכנת מצע זרעים לזריעה או שתילה בשטח חלק או על פני ערוגות.
קלטרות נגררות על ידי טרקטור או מחוברות לזרועות ההרמה שלו, קלטרות השטח מורכבות ממסגרת מרובעת אליה מחוברות קורות אורך (בין 3 ל 5 קורות אורך, תלוי בסוג הקלטרת).
אליהן מחוברות רגלי מתכת קפיציות המסוגלות להתנגד למשיכת הכלי ולרטוט במהלך העבודה.
ישנם סוגים רבים ומגוונים של רגלים קפיציות אך אפיונן הבסיסי הוא הכוח בק"ג הדרוש כדי למשוך את הרגל כנגד כוח הקפיץ.
בחירה והתאמת הרגלים לקלטרת מתבצע בהתאם לאופי העבודה הנדרש מהכלי.
בקלטרות עדינות וקלות יהיו הרגליים בעלות כוח התנגדות נמוך, ולהפך, בקלטרות גדולות וכבדות ישתמש המתכנן ברגלים בעלות כוח התנגדות גבוה.
הרגלים מסודרות על הכלי בדירוג אלכסוני תוך שמירה של חפיפה מסוימת ביניהן משתי סיבות עקריות: אחת כדי למנוע מצב בו יש רצועות קרקע לא מעובדות והשנייה כדי למנוע סתימות ולאפשר לקרקע ולעשביה לזרום בחופשיות לאחור.
בקצות הרגלים מחוברות מעין כפות מתכת הנקראות כפות אווז, בצורתן דומות לחץ, הן אלה שמוחדרות לתוך הקרקע ומבצעות את פעולת החיתוך של שורשי העשבים והתיחוח של שכבת הקרקע המטופלת.
רוחבן של כפות האווז משתנה ומותאם לכל כלי.
עומק השכבה המטופלת נקבע בהתאם לצרכים ובהתאם ליכולות הכלי.
שימוש לא נכון יכול לגרום לנזקים לכלי כמו התעקמות הרגלים ואף שבירתן ובמקרים קיצוניים עיקום המסגרת ועוד.
קלטרות השורה מורכבות מקורה קדמית ראשית אליה מחוברת לעיתים קורה מקבילה לשם חיזוק.
לקורה הראשית מחוברות יחידות הנקראות מקביליות ליחידות אלו יכולת תנועה אנכית במקביל לפני הקרקע לאורך תוואי הנסיעה (ומכאן שמן) למקביליות הללו מחברים אביזרי קילטור שונים כמו רגלים קפיציות, צלחות קילטור, רגלי בננה ועוד.
אביזר חשוב נוסף הוא גלגל העומק המסייע למקבילית לעקוב אחר פני הקרקע.
אביזרי הקילטור המשמשים בקלטרות השורה עדינים יותר ומחוברים למקבילית כך שניתן יהיה לכוון את אופן עבודתם כמו את העומק והקרבה לגידול התרבותי.
העיבוד מתבצע לאורך השדה בפסים בהתאם לרוחב הכלי על המפעיל לשמור על חפיפה מקסימלית (מרחק קטן) בין פסי הקלטור כדי להגיע ליעילות עבודה גבוהה.
מהירות הנסיעה של הטרקטור הגורר תלויה בסוג הטרקטור ברוחב הכלי ובתנאי השטח.
מהירות העבודה משפיעה על ביצועי הכלי, מהירות נמוכה מדי לא תאפשר עקירת נבטים טובה ואילו מהירות גבוהה מדי תגרום לנזקים לכלי ולטרקטור.
מהירות נסיעה של כ 9 עד 12 קמ"ש נחשבת למהירות סבירה אשר תאפשר למפעיל שליטה טובה על ביצוע העיבוד.
עומק העיבוד משתנה בהתאם לכלי ולצרכים השונים אך הוא נע בין 5 ל-20 ס"מ.
עומק העיבוד נשלט על ידי גלגלי עומק אשר משמשים גם כגלגלי נסיעה בכלי נגרר.
בכלי התלוי על זרועות הטרקטור, משמשים גלגלי העומק לקביעת עומק העיבוד.
עיבודי הקילטור דורשים אדמה לחה לכן הם מתבצעים לאחר התחלת עונת הגשמים או לאחר השקיה.
קלטרת שטח המיועדת לעיבוד שטחים גדולים וחלקים.
זהו כלי גדול ורחב, 8 מ' ויותר, היא בדרך כלל נגררת על ידי הטרקטור.
הקלטרת מצוידת ברגלים קפיציות בהתאם שבקצותיהן מחוברות כפות האווז.
גודל הרגלים וגודל כפות האווז נקבע על ידי המתכנן/יצרן בהתאם ליעוד הקלטרת.
כמות הרגלים וכוח ההתנגדות שלהן ישפיעו על סוג הטרקטור שישמש לגרירת הקלטרת.
הצרכן/החקלאי יבחר את הכלי המתאים לו לפי תנאי השטח אותו הוא מעבד ולפי יכולות הטרקטורים שברשותו.
הכלים החדישים המיוצרים בשנים האחרונות הם בעלי יכולת קיפול כדי שניתן יהיה לנייד אותם בנוחות יחסית בין חלקות.
קלטרת ערוגות המיועדת לעיבוד חלקות בהן ישנן ערוגות.
תפקידן דומה והוא עקירת עשביה ואוורור הקרקע.
הכלי בנוי כך שהוא משמר את מבנה הערוגות לאחר העיבוד.
הרוחב המקובל הוא כ 6 מטר וגם כלי זה בעל יכולת קיפול בדרך כלל לשם ניוד נוח.
כלי זה תלוי בדרך כלל על הזרועות של הטרקטור.
קלטרת שורה/שורות מיועדת לעקירת עשבים בין שורות הגידול התרבותי.
זהו כלי עדין ומדויק שאמור לבצע את עבודתו מבלי לפגוע בגידול התרבותי.
ישנם סוגים שונים של קלטרות, כל אחת מותאמת לגידול מסוים או למספר גידולים הנזרעים באופן דומה.
רוחב הכלי משתנה בהתאם ליעוד.
קלטרות מסוג זה תלויות בדרך כלל על זרועות הטרקטור כדי שניתן יהיה לשלוט ביתר קלות על דיוק העיבוד.
בשנים האחרונות מנסים יצרנים שונים לפתח מערכות אוטומטיות אשר יאפשרו מעקב מדויק אחרי תוואי השורות בגידול המסחרי ויאפשרו לקלטרת להתקרב יותר ויותר אל הגידול המסחרי מבלי לגרום לו נזקים.
מערכות אלה מטרתן להפחית את השימוש בחומרי הדברה כימיים ואת העלות הכרוכה בעישוב ידני.
נפת קָלְטָנִיסֶטָה (באיטלקית: Provincia di Caltanissetta) היא נפה בדרום מחוז האוטונומי סיציליה שבאיטליה.
נפת קלטניסטה בממלכת שתי הסיציליות התקיימה בין השנים 1818 - 1860. היא שכנה בדרום-מערב של האי סיציליה, וגבלה בנפת קטניה ממזרח, בנפת נוטו מדרום-מזרח, בנפת פלרמו מצפון, בנפת אגריג'נטו ממערב.
בירת נפת קלטניסטה הייתה העיר קלטניסטה.
בעקבות כך, סופחה לממלכת סרדיניה-פיימונטה ולבסוף לממלכת איטליה המאוחדת.
הנפה משתרעת על שטח של 2,128 קמ"ר.
בירת הנפה בעיר קלטניסטה, והיא גובלת בעיר המטרופולינית של פלרמו מצפון, בנפת אנה ממזרח, בנפת אגריג'נטו ממערב, ובים התיכון ממערב.
בנפה מחצבי מלח מאובן, גופרית, ושיש.
להלן מפורטות הערים והקהילות בנפה עם יותר מ-10,000 תושבים:
לֶחֶם קָלוּי (נקרא גם קָלִי או טוֹסְט) הוא פרוסת לחם שהושחמה משני צידיה באמצעות חשיפתה לחום יבש ותוכה נותר רך.
הקלייה מחממת את הלחם וכך משפרת את טעמו עבור חלק מהאנשים.
קלי הוא פריך, כך שממרחים נספגים בו בקלות.
קליית לחם מאפשרת גם שימוש בלחם שאינו בשיא טריותו, ואחרת ייתכן שלא ניתן היה להגישו.
קלי מוגש במדינות רבות בארוחת בוקר או שעת התה, בישראל יש המגישים אותו גם לארוחת ערב.
צְנים (או פַּכְסָם) אינו קלי, בניגוד למה שנהוג לחשוב.
צנים הוא פרוסה הנאפית פעמיים והיא יבשה ופריכה מבפנים ומבחוץ.
המקלה (הטוסטר) הביתי, שהומצא ב-1913, הוא האמצעי הנפוץ לקליית לחם.
פרוסות הלחם מוכנסות לחריצים בראש המקלה ומורדות כלפי מטה.
בחלק מהדגמים ניתן לבחור את דרגת הקלייה הרצויה.
כשהקלי מוכן הוא נדחף כלפי מעלה.
ברוב הדגמים ישנם שני חריצים - לשתי פרוסות לחם שנקלות בו זמנית.
שיטות קלייה אחרות הן תחת הגריל, בתנור אפייה או בטוסטר אובן (תנור מַקלֶה).
ניתן לקלות לחם גם מעל להבה פתוחה (אך לא ישירות על הלהבה) של כיריים או גזייה.
למטרה זו קיימים מזלגות קלייה מיוחדים.
נהוג לאכול קלי עם ממרחים כגון חמאה, מרגרינה, ריבה, גבינה וכו'.
בבריטניה נהוג לאכול גם שעועית אפויה על קלי.
יש מדינות שבהן מורחים על קלי ממרחי שמרים כמו מרמייט.
"קלי קינמון" הוא קלי שנמרח בחמאה ופוזרה עליו תערובת של סוכר וקינמון.
בישראל קלי עשוי לשמש כתחליף ללחם בארוחות הכוללות ביצים וירקות.
המונח טוסט משמש בישראל לרוב לא ביחס לפרוסת לחם קלויה אלא לכריך קלוי של שתי פרוסות לחם שביניהן גבינה צהובה; צורת הכנה זו אינה מקורית.
אחת הגרסאות ל"טוסט" הישראלי הוא בייגל טוסט - כריך קלוי מבייגל, עם גבינות וירקות.
קלי משמש כבסיס למאכל ביצה בקן - ביצת עין המטוגנת בתוך חור בקלי.
קיימים סוגים שונים של צנימים תעשייתיים, חלקם עשויים מפרוסות לחם קלויות וחלקם מבצק שנאפה ישירות כצנים.
ניתן לקלות גם קוביות לחם; המוצר המתקבל נקרא "קרוטונים" ומשמש כתוספת לסלטים ומרקים.
בניגוד למיתוס תזונתי - קליית לחם אינה מפחיתה את כמות הקלוריות שבו, שכן הקלייה גורמת רק לאיבוד מים שהם חסרי ערך קלורי.
אם הקלי נשרף, החלקים המפוחמים הם בעלי ערך קלורי נמוך יותר, אך הם גם אינם אכילים.
קלי נחשב מזון מומלץ לסובלים מבעיות במערכת העיכול, למשל לסובלים משלשול ולנשים הרות הסובלות מבחילה.
בלשון המקרא ובלשון הממשנה פירוש המילה קָלִי שונה במקצת: גרגירי דגן (שיבולים) קלויים המיועדים למאכל, מה שבעברית החדשה מכונה פיצוחים.
קלטת לוהטת או קלטת סקס היא סרט ביתי, בדרך כלל פורנוגרפי, המתעד יחסי מין בהשתתפות ידוען או ידוענית ועושה את דרכו לציבור הרחב בדרך כלשהי.
בדרך כלל הסרט הופך לפומבי באמצעות האינטרנט או הדלפה של גורם המקורב לידוען.
לעיתים הסרט גם מודלף על ידי הידוען עצמו כתרגיל שיווקי.
באנגלית סרט מסוג זה נקרא "Celebrity sex tape", ובישראל הוא זכה לכינוי "קלטת לוהטת" בעקבות פרשת הקלטת הלוהטת של בנימין נתניהו.
פמלה אנדרסון הפכה לאחת מהידועניות הראשונות שזכתה לקלטת לוהטת באינטרנט, אחרי שבשנת 1998 פורסם באינטרנט סרט מירח הדבש שלה ושל טומי לי, אשר היה המתופף של להקת הרוק מוטלי קרו.
ב-7 בספטמבר 2005 פורסמה קלטת נוספת שלה ושל סולן להקת Poison.
סרט המתעד את פרד דרסט מקיים יחסי מין עם אישה לא מוכרת הודלף לרשת האינטרנט על ידי טכנאי שהגיע כדי לתקן את המחשב האישי של דורסט.
פריס הילטון וחברה ריק סלומון תיעדו את עצמם מקיימים יחסי מין בבית מלון בצילום ראיית לילה.
תחילה ניסתה הילטון למנוע את פרסום הסרט, אך לאחר מכן הסכימה לכך ואף זכתה לרווחים מהפצתו.
רוב לאו הסתבך בשנות ה-80 לאחר שצילם את עצמו מקיים יחסי מין עם שתי צעירות, אחת מהן מתחת לגיל ההסכמה.
קים קרדשיאן ב-2007 התפרסמה בצורה נרחבת בשל דליפת קלטת הסקס שלה עם חברה לשעבר ריי ג'יי, שצילמו כמה שנים קודם לכן.
פרשת הקלטת הלוהטת הוא שמה של פרשה שבה טען בנימין נתניהו כי גורמים בליכוד מנסים לסחוט אותו תחת האיום שיחשפו קלטת שבה צולם כשהוא מקיים יחסי מין עם אישה שאינה אשתו.
נתניהו התוודה כי אכן "היה לי קשר קצר עם אישה, שהסתיים".
הקלטת מעולם לא פורסמה ואין הוכחה כי כלל הייתה קיימת.
ב-13 בפברואר 2008 פורסם בידיעות אחרונות כי לראש עיריית אשקלון רוני מהצרי יש קלטת לוהטת המתעדת כיצד הוא מטריד מינית צעירה חרדית.
בסדרה "השיר שלנו" מגיעה לידיה של קרין קלטת לוהטת המתעדת קיום יחסי מין בין שירי ליונתן ובאמצעותה מסכלת את הנישואין בין שירי לרני.
בטלנובלה "בובות" מתפרסמת קלטת לוהטת של הדוגמנית נטלי חיון.
קלי רנה ויליאמס היא שחקנית אמריקאית.
נולדה וגדלה בלוס אנג'לס שבקליפורניה, בתם של שאנון וילקוקס, שחקנית, וג'ון ויליאמס, מנתח פלסטי, ולה אח אחד ושני אחים חורגים.
הוריה התגרשו כאשר הייתה בת 13. ויליאמס למדה בתיכון בוורלי הילס שבבוורלי הילס, שם לקחה שיעורי משחק והשתתפה בהפקות של בית הספר.
עוד בטרם מלאה לה שנה הופיעה ויליאמס בסרטוני פרסומת.
לאחר לימודיה התיכוניים החלה לגלם תפקידים קטנים על המסך הקטן; וילאמס גילמה את חברתו של רוס בקומדיית המצבים של NBC "Day by Day" (1989) ואת דמותה של קייט ברודריק בסרט הטלוויזיה "A Woman Scorned: The Betty Broderick Story" (1992).
את הופעתה הקולנועית הראשונה עשתה בסרט "There Goes My Baby" (1993) לצד השחקנים דרמוט מולרוני ונואה ויילי.
ויליאמס הופיעה במחזה הקומי "Wrong Turn at Lungfish" לצד טוני דנזה וג'ורג' סי סקוט.
ב-1996 השתתפה בסרט הפשע הטלוויזיוני של NBC "קול מהקבר", לצדם של רוברט נפר וג'ון קרול לינץ'.
ב-1997 עלתה למסכים סדרת הדרמה "הפרקליטים" של דייוויד אי קלי העוסקת בחייהם המקצועיים והאישיים של חבורת עורכי דין בבוסטון, שעוסקים בעיקר במשפט פלילי.
ויליאמס גילמה את דמותה של לינדזי דול, עורכת דין ואחת הדמויות הראשיות.
את התפקיד גילמה במשך שבע עונות (מתוך 8) ואיתו היא מזוהה יותר מכל.
במהלך צילומי הסדרה עברה ויליאמס שלושה הריונות.
ההיריון הראשון וההיריון השלישי הוסוו על ידי צוות ההפקה, אך ההיריון השני שולב בסדרה; לינדזי הייתה נשואה אז לשותף הבכיר במשרד, בובי דונל (גולם בידי דילן מקדרמוט) והתסריטאים כתבו עבור הדמות היריון שהסתיים בלידת בנם הבכור של דול ודונל.
ויליאמס כיכבה בסדרת הדרמה "חקירה רפואית" של NBC, שם גילמה את דמותה של ד"ר נטלי דוראנט (2004), ובסדרת הדרמה "שקר לי" של פוקס, שם היא מגלמת את דמותה של ד"ר ג'יליאן פוסטר (2009).
בשנת 2010 שיחקה בסרט "המרווח שבפנים" לצדה של מליסה לאו.
בשנים 2012–2013 גילמה את ג'קי קלארק בסדרה "נשות קבע" לצד דרו פולר.
בשנת 2023 החלה לככב בסדרת הדרמה של NBC, "מצאתי" בתור מרגרט ריד.
ויליאמס הייתה במאית במגוון סדרות טלוויזיה, ביניהן הפרקליטים, משפחת פוסטר, צרות טובות, המתמחה, מכושפות ומגנוליות מופלאות.
ויליאמס דוברת אנגלית, צרפתית וספרדית.
היא נשואה לבמאי והסופר אג'יי סאהגה (ממוצא הודי) ולהם שלושה ילדים.
דיים קלי הולמס , היא אתלטית בריטית.
אלופה אולימפית, בעלת שלוש מדליות מהן שתי מדליות זהב מאולימפיאדת אתונה (2004), בריצת 800 מטר ובריצת 1500 מטר, השתתפה בשלוש אולימפיאדות.
הולמס נולדה בפמבורי, קנט (מחוז באנגליה), לאב ממוצא ג'מייקני ולאם אנגלייה.
באליפות העולם באתלטיקה שנערכה בשנת 1993 בשטוטגרט, גרמניה סיימה הולמס במקום ה-9 בריצת 800 מטר בתוצאה של 1:58.64 דקות.
באליפות העולם באתלטיקה שנערכה בשנת 1995 בגטבורג, שוודיה זכתה הולמס בשתי מדליות.
מדליית כסף בריצת 1500 מטר בתוצאה של 4:03.04 דקות ומדליית ארד בריצת 800 מטר בתוצאה של 1:56.95 דקות.
באולימפיאדת אטלנטה (1996) סיימה הולמס במקום הרביעי בריצת 800 מטר בתוצאה של 1:58.81 דקות ובמקום ה-11 בריצת 1500 מטר בתוצאה של 4:07.46 דקות.
באליפות העולם באתלטיקה שנערכה בשנת 1999 בסביליה, ספרד סיימה הולמס במקום ה-10 בריצת 800 מטר בתוצאה של 2:00.77 דקות.
באולימפיאדת סידני (2000) זכתה הולמס במדליית ארד בריצת 800 מטר בתוצאה של 1:56.80 דקות, אחרי מריה מוטולה ממוזמביק (1:56.15 דקות) ושטפי גראף מאוסטריה (1:56.64 דקות).
בנוסף, היא סיימה במקום ה-7 בריצת 1500 מטר בתוצאה של 4:08.02 דקות.
באליפות העולם באתלטיקה שנערכה בשנת 2001 באדמונטון, קנדה סיימה הולמס במקום השישי בריצת 800 מטר בתוצאה של 1:59.76 דקות.
באליפות העולם באתלטיקה שנערכה בשנת 2003 בפריז, צרפת זכתה הולמס במדליית ארד בריצת 800 מטר בתוצאה של 2:00.18 דקות, אחרי מוטולה (1:59.89 דקות) ולפני כרוצ'ליובה מרוסיה (2:00.29 דקות).
באולימפיאדת אתונה (2004) זכתה הולמס בשתי מדליות זהב בריצת 800 מטר בתוצאה של 1:56.38 דקות ובריצת 1500 מטר בתוצאה של 3:57.90 דקות.
ביוני 2022 יצאה מהארון כלסבית בריאיון ל"סאנדיי מירור", והוסיפה כי היא מרגישה "סוף סוף חופשייה".
בריאיון אמרה שהיא יודעת שהיא לסבית מאז 1988 כששרתה בצבא, אך היא לא יכלה לצאת אז מהארון מכיוון שזה היה לא חוקי בזמנו להיות גיי בצבא.
קלי מישל לי אוסבורן היא שחקנית ומנחת טלוויזיה, מעצבת אופנה, זמרת וידוענית בריטית אוסבורן היא בתם של שרון ואוזי אוסבורן והופיעה מגיל 16 עם בני משפחתה בתוכנית הריאליטי זוכה פרס אמי "משפחת אוסבורן".
היא הוציאה שני אלבומי מוזיקה והופיעה במחזמר הנודע "שיקגו".
היא הנחתה אירועים וטקסים רבים בבריטניה ובעולם.
ב-2009 זכתה במקום השלישי בתחרות "רוקדים עם כוכבים".
בשנה זו הוציאה את הספר האוטוביוגרפי "Fierce" שהפך לרב-מכר.
בתחום האופנה, היא הוציאה עם חברתה ונותנת החסות שלה, אלי ברון, ליין אופנה בשם "Stiletto Killers", ודגמנה עבור חברות האופנה "אקססורייז", "Heatherette" וליין האופנה של מדונה ובתה לורדס, "Material Girls".
נכון לשנת 2011 היא משמשת כשופטת בתוכנית הטלוויזיה "משטרת האופנה", וככתבת אופנה ב.
כתבה טור קבוע בצהובון "The Sun", היא כותבת טור במגזין "Closer".
אוסבורן נולדה בוסטמינסטר, לונדון שבממלכה המאוחדת אביה הוא אוזי אוסבורן ואימה היא שרון אוסבורן.
יש לה אחות גדולה, איימי, ואח קטן, ג'ק, ושני אחים למחצה: ג'סיקה הובס ולואיס ג'ון אוסבורן, שניהם מנישואיו הראשונים של אביה.
יש לה באופן לא רשמי אח מאומץ, רוברט מרקטו, ששרון ואוזי אספו אותו לביתם לאחר שאמו מתה.
ילדותה של קלי התבטאה בנסיעות מסביב לעולם בזמן שאביה הופיע במקומות שונים, וגרה ביותר מ-20 בתים, באנגליה ובארצות הברית.
בספטמבר 2006, אוסבורן ובן זוגה, מאטי דרהאם, נישאו באירלנד.
נציגיה של אוסבורן טענו שהנישואים לא היו חוקיים ומחייבים מכיוון שהחתונה התקיימה באירלנד.
היא יצאה עם מאט אמרסון, מתופף הלהקה "טראש פאשן".
במרץ 2009, אוסבורן התארסה לדוגמן לוק וורל.
ביולי 2010, היא נפרדה ממנו לאחר שגילתה שהוא בגד בה.
החל משנת 2022 נמצאת בזוגיות עם סיד ווילסון, דיג'יי להקת סליפנוט.
וילסון פגש את קלי אוסבורן באוזפסט של שנת 1999, והשניים הפכו במהרה לחברים טובים מאוד.
השניים אישרו כי הם במערכת יחסים רומנטית זמן קצר לאחר יום הולדתו ה-45 של וילסון בשנת 2022. מאוחר יותר באותה שנה במהלך חודש נובמבר נולד להם בן.
ביולי 2025 הם התארסו, לאחר שהוא הציע נישואין מאחורי הקלעים בהופעת הפרידה של אביה, אוזי אוסבורן, עם להקת בלאק סבאת'.
אוסבורן הופיעה בנשף הצדקה של HIV בפברואר 2007.
ב-1 באפריל 2010, קלי אוסבורן ואמה, שרון אוסבורן, הצטרפו לפתיחת הקמפיין של סינדי לאופר "Give a Damn", שמטרתו ליצור מודעות נרחבת בציבור על אפליית קהילת הלהט"ב.
בקמפיין מביאים הטרוסקסואלים להשתלב ולדבר עם גייז, לסביות, ביסקסואלים וטרנסג'נדרים, במטרה להפסיק את ההפליה.
ידוענים נוספים שהשתתפו בקמפיין הם וופי גולדברג, ג'ייסון מראז, אלטון ג'ון, סינת'יה ניקסון וקים קרדשיאן.
ב-2 באפריל 2004, אוסבורן התאשפזה במכון גמילה לאחר שהודתה בפני משפחתה שהיא מכורה למשכך כאבים.
שנה לאחר מכן, ב-2 ביוני, היא התאשפזה במרכז גמילה בפסדינה לאחר שחזרה להשתמש בסמים.
היא התאשפזה במכון גמילה פעם נוספת, בינואר 2009, שם שהתה במשך חודש, ולאחר מכן הודתה שהיא חוותה הידרדרות בהתמכרותה למשכך כאבים.
לאחר שהיא השתחררה, היא מסרה שמכון הגמילה עזר לה מאוד.
ב-19 בינואר 2009, אוסבורן נעצרה לאחר שלכאורה סטרה לעיתונאית זואי גריפין במועדון באוגוסט 2008, לאחר שגריפין פרסמה כתבה פוגעת בבן הזוג של אוסבורן, לוק וורל.
אוסבורן היא טבעונית מאז 2012. ב-2020 סיפרה כי בעזרת שמירה על תזונה טבעונית בריאה הצליחה להוריד ממשקלה כ-38 ק"ג.
אוסבורן ושאר משפחתה המצומצמת (מלבד איימי) נכנסו לתודעה הציבורית ברחבי העולם בעקבות סדרת הריאליטי של MTV, "משפחת אוסבורן", שהציגה משנת 2002 עד שנת 2005. הסדרה תיעדה את אורך החיים השגרתי של המשפחה, והפכה ללהיט.
היא הציגה את התפקוד הלא-נורמלי של המשפחה, את המלוכדות שלהם, את התעסקותם במוזיקת מטאל, ניבולי הפה שלהם, וכל אלה הם חלק מהתנהגותה היומיומית של המשפחה.
קלי, הבת האמצעית, לדברי הרולינג סטון, התגלתה בסדרה כאחת ש"מצחיקה ברשעות שלה, כנה באכזריות שלה".
הסדרה החלה כשאוסבורן הייתה בת כ-16 והסתיימה כשאוסבורן הייתה בת כ-20. אוסבורן סיפרה בראיון שצוות הצילום היה אמור להיות בביתם רק מספר שבועות, אך צילמו שם במשך כמה חודשים, ושהמצלמות הקבועות שהתרכזו בה ובמשפחתה הלחיצו את בני המשפחה.
במרץ 2009, אוסבורן חזרה לטלוויזיה עם שאר משפחתה בסדרה "משפחת אוסבורן חוזרת".
אלבומה הראשון, "Shut Up", יצא ב-2002. האלבום קיבל ביקורות מעורבות וצבר הצלחה מתונה בקרב האמריקאים, אך הצליח מאוד בקרב האירופאים.
להקת הרוק "Pure Rubbish", הופיעה עם שירי האלבום בטקס פרסי המוזיקה של MTV לשנת 2002. הסינגל שלה מתוך האלבום, "!Shut Up", הגיע למקום הראשון במצעד הבילבורד.
במאי 2003 עזבה אוסבורן את חברת התקליטים "Epic Records" אשר הקליטה לה את האלבום הראשון.
בהמשך היא הקליטה את הדואט "Changes" (של בלאק סבאת') עם אביה.
הדואט הגיע למקום הראשון במצעדי השירים בבריטניה.
על אלבומה "Sleeping In The Nothing" היו כמה מחלוקות, מאחר שעטיפת האלבום הייתה שונה מאוד, בה אנשים מצאו את אוסבורן מגעילה, אף על פי שהיא הכריזה שהיא גאה במידותיה.
במהלך ריאיון ב-2005, אוסבורן הכחישה את הדיווחים על כך שסיימה את קריירת השירה שלה, כשאמרה: "אני לא יודעת מאין באו שמועות הפרישה - רק עכשיו הקלטתי גרסה חדשה של "Girls Just Want to Have Fun" עם סינדי לאופר".
ב-2007 הופיעה במחזמר "שיקגו" וזכתה בפרס שחקנית השנה על תפקידה.
מאוחר יותר הפסיקה להופיע במחזמר, לאחר תקרית שפצעה אותה במהלך ההופעה.
תפקיד המשחק הראשון של אוסבורן היה ב-2004 בסדרת הנעורים של ABC, "Life as We Know It", שם שיחקה בתפקיד משנה את דבורה ביאטריקס טינאן.
ביוני 2006, היא שיחקה את וונדי מפיטר פן באירוע "Children's Party at the Palace".
באותה שנה היא דיבבה בסרט האנימציה "Live Freaky!
ביולי 2007, הוכרז שקלי תשחק את מאמא מורטון במחזמר "שיקגו".
היא הופיעה במחזמר במשך שבעה שבועות.
ב-2008 היא הופיעה בסרט המוזיקלי הקצר "The Town that Boars Me".
בסרט הופיעה גם סופי אליס בקסטור.
ב-2009 היא ביצעה הופעת אורח במלון בבילון, סדרת טלוויזיה בריטית, בה שיחקה את ג'ו, דמות שדומה מאוד לאוסבורן עצמה.
באוגוסט 2010, היא החלה להצטלם לסרט "הייתי צריך להיות רומיאו", בה היא משחקת את ניקול, התפקיד הראשי הראשון של אוסבורן.
תאריך היציאה של הסרט הוא ה-7 באפריל 2011. בדצמבר 2010, אושר כי אוסבורן תככב לצד כוכבת דיסני, מיילי סיירוס, ב" So Undercover".
צילומי הסרט התחילו ב-2010, והוא צפוי לצאת בחורף 2012.
מאז עלייתה לתהילה, אוסבורן הנחתה מגוון אירועים.
ב-2006 היא הייתה מנחה שותפה ב"אני סלבריטי, תוציאו אותי מכאן!
היא הנחתה לצד ג'ף ברייזר באוסטרליה, ולצד מארק דורדן סמית' בלונדון.
הג'ובים החד-פעמיים שלה כוללים את הופעה ב"פרסי הקולנוע של MTV", הנחיות בשטיח האדום של טקס פרסי "MTV בריטניה ואירלנד", בפרסי המוזיקה של MTV אירופה לשנת 2003, "עולם הפופ", "The Sunday Night Project", טקס "פרסי המוזיקה של MTV אוסטרלי"ה לשנת 2005 והנחיה בתוכנית הרדיו "BBC Radio 1".
באביב 2006, אוסבורן הייתה אחת השופטות ב"Making Your Mind Up".
בינואר 2007, אוסבורן החלה להנחות את "פרויקט קטוולק" (פרויקט מסלול דוגמנות).
בסתיו 2007, אוסבורן חתמה עם "BBC Radio 1" על הגשת תוכנית משלה, "The Surgery".
ב-7 באוקטובר 2007, התוכנית עלתה לאוויר בפעם הראשונה כשהנושא המרכזי היה פגיעה עצמית.
בזמן שאוסבורן לא הייתה, אלד ג'ונס הגיש את התוכנית, ולאחר מכן הוא הפך למגיש הקבוע של התוכנית.
באביב 2008, היא החלה לתת עצות למתבגרים בטור שלה שבצהובון "The Sun".
היא התחרתה ברוקדים עם כוכבים מספטמבר עד נובמבר 2009. היא והפרטנר שלה, לואיס ואן אמסטל, זכו במקום השלישי בתחרות.
השופטים טענו במשך התוכנית שקלי היא המתחרה שהשתפרה והתבגרה הכי הרבה, והמתחרה שהכי הפתיעה אותם, ושלא היו רוצים לראות אותה מודחת.
באוגוסט 2010, יצאה הודעה לתקשורת שאוסבורן הוחתמה לצד ג'ואן ריברס וג'וליאנה רנסיק לשפוט בתוכנית האופנה השבועית של , "משטרת האופנה".
אוסבורן הגיבה על כך: "זהו חלום שמתגשם...ואני לא יכולה לחכות לעבוד עם ג'ואן ריברס כל שבוע".
אוסבורן עזבה את התכנית ב-2015.
בעקבות הופעתה ב"משפחת אוסבורן", החלו פרשני אופנה שונים לשים לב לסגנונה השונה והטרנדי של אוסבורן.
ב-2004, אוסבורן הציגה לראשונה את קו האופנה שלה, "Stiletto Killers", ביחד עם חברתה ונותנת החסות שלה, אלי ברון.
הליין היה בהשראת רוק, ובו היו חולצות טי, גטקס, סווצ'רים עם קפוצ'ון ומכנסי טרנינג שעוצבו בידי אוסבורן וברון.
ב-2006, אוסבורן נהפכה לפנים של "אקססורייז" בקמפיין שהציג באירופה, קנדה, רוסיה, אוסטרליה, ברזיל, דרום אפריקה ובמזרח התיכון.
באביב של אותה שנה, אוסבורן דגמנה עבור "Heatherette" בתצוגת אופנה, שבה דגמנה גם נעמי קמפבל.
ב-2011, אוסבורן נבחרה להחליף את טיילור מומסן כפנים של ליין האופנה של מדונה ובתה לורדס, "Material Girls".
הליין מיועד בעיקר לבנות מתבגרות ונמכר בחנויות של "Macy's" בארצות הברית.
ב-2011, אוסבורן נהפכה לכתבת אופנה באופן קבוע עבור "".
בשל הופעתה ב"משטרת האופנה" לצד ג'ואן ריברס, היא דיווחה בשידור ישיר עבור הערוץ מאירועים כמו האוסקר וגראמי.
ב-1 בספטמבר 2009, אוסבורן הוציאה את הספר האוטוביוגרפי הראשון שלה, "Fierce".
אף על פי שהספר מכיל אלמנטים אוטוביוגרפיים, הוא גם נועד כדי לתת עצות לאנשים, ומראה איך להפעיל כח והנהגה ברגעים קשים ובתקופות קשות.
הספר הגיע למקום הראשון במצעדי ספרים רבים, והפך לרב-מכר.
מספטמבר 2009, היא כותבת טור שבועי של עצות במגזין "Closer".
קלי אוסבורן הייתה בין הסלבריטאיות שהתחרו ברוקדים עם כוכבים, ואחת מ-16 סלבריטאים מתחרים.
התחרות החלה ב-21 בספטמבר 2009, ושודרה במשך 10 שבועות.
ב-17 בנובמבר 2009, היא והפרטנר שלה, לואיס, עלו לגמר לצד הזמרת מיה וזמר הפופ דוני אוסמונד.
הם הגיעו למקום השלישי עם הציונים הכי נמוכים בגמר בקרב השופטים.
קלי איוט היא פוליטיקאית אמריקאית המכהנת כמושלת ניו המפשייר ה-83 מאז 2025. בין השנים 2017-2011 כיהנה כחברת הסנאט של ארצות הברית מטעם מדינת ניו המפשייר, כחברת המפלגה הרפובליקנית.
בבחירות 2024 נבחרה לתפקיד מושלת המדינה.
איוט נולדה וגדלה בנשואה שבניו המפשייר.
ב-1990 סיימה תואר ראשון באוניברסיטת המדינה של פנסילבניה וב-1993 סיימה תואר JD במשפטים באוניברסיטת וילאנובה.
ב-1998 הצטרפה למשרד התובע הכללי של ניו המפשייר, שימשה תובעת ובהמשך עמדה בראש מחלקת תיקי הרצח במשרד.
ב-2003 שימשה יועצת משפטית במשרדו של מושל ניו המפשייר ובאותה שנה מונתה לסגנית התובע הכללי.
בנובמבר 2010 זכתה בבחירות לסנאט של ארצות הברית ברוב של 60.2% (פול הודס היה המתמודד השני) והושבעה לתפקיד בינואר 2011. היא כיהנה בסנאט בוועדת הביטחון, בוועדת התקציב, בוועדת המסחר, בוועדה לביטחון לאומי וענייני ממשל ובוועדה לעסקים קטנים ובינוניים ויזמות עסקית.
בנובמבר 2016 הפסידה בבחירות לסנאט למושלת המדינה מגי האסן בפחות מ-800 קולות (פחות מ-0.5%).
ב-3 בנובמבר 2024 התמודדה בבחירות לתפקיד מושל ניו המפשייר וגברה על יריבתה ג'ויס קרייג, ראש עיריית מנצ'סטר, עם 53.2% מהקולות.
היא הושבעה לכהונתה ב-8 בינואר 2025.
איוט נשואה לג'ו דיילי ואם לשני ילדים.
בעלה שירת כטייס A-10 במלחמת עיראק, בשובו הקים עסק משפחתי לפינוי שלג לו סייעה איוט.
קלי לינק היא סופרת ועורכת אמריקאית.
לינק נולדה במיאמי והיא בוגרת אוניברסיטת קולומביה ואוניברסיטת גרינסבורו שבקרוליינה הצפונית.
כיום היא מתגוררת בנורת'המפטון, מסצ'וסטס.
לינק כותבת בעיקר סיפורים קצרים, ובעיקר בסגנון ריאליזם מאגי.
חלק גדול מסיפוריה נחשבים בעיני הקהל לסיפורי פנטזיה, מדע בדיוני, או אימה.
בנוסף לפעילותה כסופרת, היא ובעלה מנהלים הוצאה לאור בשם סמול ביר פרס, וכן היא לימדה במוסדות אקדמיים שונים ברחבי ארצות הברית.
ספריה זיכו אותה בפרס הוגו ובשלושה פרסי נבולה.
הנרי על סיפורה הקצר "The Summer People".
ב-2018 זכתה במענק עמיתי מקארתור.
דברים מוזרים קורים, מאנגלית: דבי אילון, הוצאת בבל, 2010
כישוף למתחילים, מאנגלית: דבי אילון, הוצאת בבל, 2013
מסתבכים בצרות, מאנגלית: דבי אילון, הוצאת בבל, 2018
קלי טיילר אוליניק הוא כדורסלן קנדי המשחק בעמדות הפאוור פורוורד והסנטר בקבוצת סן אנטוניו ספרס מליגת ה-NBA ובנבחרת קנדה בכדורסל.
אוליניק נולד ברובע סקרבורו בטורונטו שבקנדה.
אביו היה מאמן קבוצת הכדורסל של אוניברסיטת טורונטו ושל נבחרת הנוער הקנדית ואחראי תוכנית הספורט באוניברסיטת תומפסון ריברס בקולומביה הבריטית.
אמו עבדה כשופטת כדורסל ובצוות האימון של טורונטו ראפטורס מה-NBA.
אוליניק שיחק כדורסל ופוטבול בתיכון בקולומביה הבריטית.
ב-2009 החל ללמוד ולשחק באוניברסיטת גונזגה.
הוא לא בלט בשתי העונות הראשונות שלו בקבוצה והחליט לקחת שנת חופש ("רדשירט"), בה הוא מורשה להתאמן בלבד בקבוצה ולא לשחק במשחקים רשמיים של ה-NCAA.
הוא שב לשחק ב-2012, היה השחקן הבולט בקבוצה והשיג ממוצע של 17.8 נקודות ו-7.3 ריבאונדים למשחק.
הוא נבחר בתום העונה לחמישיית השנה ב-NCAA ולשחקן השנה בליגת ה-WCC.
גונזגה הייתה מדורגת בסוף העונה הסדירה במקום הראשון בדירוג AP ועם מאזן כללי של 32–3 ו-16–0 בליגת ה-WCC.
היא הגיעה באותה שנה עד לשלב השלישי בטורניר אליפות המכללות בכדורסל בו הודחה על ידי ויצ'יטה סטייט.
בתום העונה החליט אוליניק להעמיד עצמו לבחירה בדראפט ה-NBA.
אוליניק נבחר במקום ה-13 בסיבוב הראשון של דראפט ה-NBA ב-2013 על ידי דאלאס מאבריקס ומיד הועבר בטרייד לבוסטון סלטיקס.
בעונתו הראשונה השיג ממוצע של 8.7 נקודות ו-5.2 ריבאונדים למשחק.
הוא נבחר להשתתף במשחק הכוכבים העולים ובתום העונה נבחר לחמישייה השנייה של הרוקיז ב-NBA.
בעונה השנייה רשם אוליניק ממוצע של 10.3 נקודות ו-4.8 ריבאונדים למשחק, הוא נפצע במהלך העונה בקרסולו והחמיץ 18 משחקים רצופים.
בסדרת הפלייאוף מול קליבלנד קאבלירס היה מעורב בעימות עם קווין לאב במהלכו נפגע לאב בכתפו, אוליניק הושעה על ידי ה-NBA למשחק אחד, ההשעיה נכנסה לתוקף במשחק הראשון של העונה הסדירה הבאה.
לקראת עונת חתם על חוזה לארבע עונות במיאמי היט, תמורת כ-50 מיליון דולר.
בעונת העפיל עם מיאמי למעמד גמר ה-NBA, אולם קבוצתו הפסידה מול לוס אנג'לס לייקרס בתוצאה 2–4. אוליניק שותף ב-17 מתוך 21 משחקי הקבוצה בפלייאוף, ותרם 7.6 נקודות ו-4.6 ריבאונדים בממוצע למשחק.
ב-25 במרץ 2021 הועבר בטרייד ביחד עם אייברי בראדלי ליוסטון רוקטס, בתמורה לוויקטור אולדיפו.
באוגוסט 2021 חתם על חוזה בדטרויט פיסטונס.
בספטמבר 2022 הועבר בטרייד ליוטה ג'אז תמורת בויאן בוגדנוביץ'.
ב-8 בפברואר 2024 הועבר בטרייד יחד עם אוצ'אי אובאג'י לטורונטו ראפטורס, תמורת קיירה לואיס, אוטו פורטר ג'וניור ובחירת סיבוב ראשון בדראפט 2024. ב-4 במרץ חתם לשנתיים בקבוצה תמורת 26.25 מיליון דולר.
ב-6 בפברואר 2025 הועבר בטרייד יחד עם ברוס בראון לניו אורלינס פליקנס תמורת ברנדון אינגרם.
ב-6 ביולי 2025 הועבר לוושינגטון ויזארדס כחלק מטרייד בו הייתה שותפה גם יוסטון רוקטס.
ב-9 ביולי הועבר בטרייד לסן אנטוניו ספרס תמורת מלאקי ברנהאם, בלייק וסלי ובחירת סיבוב שני בדראפט 2026.
אוליניק היה חבר בסגל נבחרת קנדה עד גיל 18 לאליפות אמריקה שהתקיימה בפורמוסה שבארגנטינה ב-2008 וזכה עמה במדליית ארד.
ב-2009 השתתף עם נבחרת קנדה עד גיל 19 באליפות העולם שהתקיימה בניו זילנד וסיים עמה במקום השביעי לאחר הפסד ברבע הגמר לנבחרת ארצות הברית.
הוא רשם באליפות ממוצע של 11.2 נקודות ו-8.3 ריבאונדים בממוצע למשחק.
ב-2010 היה חבר בנבחרת הבוגרת של קנדה לאליפות העולם שהתקיימה בטורקיה.
הוא השיג באליפות ממוצע של 8.2 נקודות ו-2.8 ריבאונדים ב-4 משחקים בהם שותף.
ב-2011 השתתף עם הנבחרת באליפות אמריקה בכדורסל שהתקיימה בארגנטינה.
קנדה סיימה שישית ולא העפילה לאליפות העולם.
הוא השיג באליפות ממוצע של 6.9 נקודות ו-3.8 ריבאונדים למשחק.
באליפות אמריקה בכדורסל 2015 שהתקיימה ב-2015 במקסיקו סיטי היה אחד השחקנים הבולטים בנבחרת יחד עם אנדרו ויגינס וניק סטאוסקאס וסייע לה לזכות במדליית ארד ובהעפלה לטורניר הקדם אולימפי.
הוא השיג באליפות ממוצע של 11.9 נקודות ו-7.5 ריבאונדים בממוצע למשחק.
קלי לינץ' היא שחקנית ודוגמנית אמריקאית.
לינץ' נולדה בגולדן ואלי שבמינסוטה, לברברה, רקדנית, ולרוברט, מסעדן.
היא הייתה דיילת אוויר לאחר שעזבה את לימודיה בקולג', ועבדה כדוגמנית בסוכנות הדוגמנות עלית.
בשנות ה-80 החלה ללמוד משחק.
לאחר ששיחקה במספר תפקידים קטנים בקולנוע היא לוהקה לסרט "קוקטייל" משנת 1988 לצד טום קרוז.
בשנת 1989 שיחקה בסרט "שומר הברים" לצד פטריק סווייזי, וזכתה לשבחי הביקורת.
באותה שנה זכתה בפרס אינדפנדנט ספיריט לשחקנית הטובה ביותר על משחקה בסרט "דראגסטור קאובוי".
הוצע לה לגלם את תפקיד קת'רין טרמל ב"אינסטינקט בסיסי" אך היא סירבה ושרון סטון לוהקה במקומה.
בהמשך שיחקה במספר סרטים עצמאיים ובמספר סרטים הוליוודיים.
ב-1991 שיחקה בסרט "נוכלת ושמה סו" בבימויו של ג'ון יוז.
בשנת 1996 שיחקה בסרט המתח "גורם לא ידוע" לצד נעמי ווטס.
בשנת 2000 היא גילמה את ויוויאן ווד בסרט "המלאכיות של צ'רלי".
בשנת 2003 שיחקה בסרט הטלוויזיה "הומלסית בהרוואד, סיפורה של ליז מורי", שקיבל 3 מועמדויות לפרס אמי.
בשנת 2005 שיחקה לינץ' במותחן "החליפה" לצד קירה נייטלי.
בהמשך השנה שיחקה גם בסרט הדרמה "Welcome to California" בתור סוזנה סמית'.
בשנת 2010 שיחקה בסרט המדע הבדיוני "קאבום" של הבמאי גרג אראקי ובסרט הדרמה "משחק התשוקה".
בנוסף היא שיחקה במספר סדרות טלוויזיה, בין היתר "אלי מקביל", "ישנן בנות" ו-"90210", שם גילמה מפיקת מוזיקה עשירה.
בשנת 2017 שיחקה בתפקיד הראשי של סדרת הדרמה "מר מרצדס", שיצר דייוויד אי קלי .
לינץ' לא שבה לעונה השנייה של הסדרה.
לינץ' נשואה לתסריטאי והשחקן מיץ' גלזר ויש לה בת, שיין, ממערכת יחסים קודמת שניהלה.
קלי ברוק היא דוגמנית, שחקנית ומגישת טלוויזיה אנגלייה.
ידועה בעיקר בזכות התפקידים שלה בסרט "פיראנה 3D" ובסיטקום "אחת גדולה ומאושרת" ברשת NBC.
נולדה בשם קלי אן פרסונס (Kelly Ann Parsons) וגדלה ברוצ'סטר, קנט שבאנגליה.
בתה של סנדרה קלי, טבחית, וקנת' פרסונס, בנאי פיגומים.
יש לה אח צעיר, דמיאן, ואחות למחצה הגדולה ממנה, סשה.
ברוק למד בבית הספר התיכון "תומאס אוולינג" בוורן ווד, רוצ'סטר.
בשנת 1996 בגיל שבע-עשרה היא הופיעה בסדרה המערכונים של BBC של "אגרוף הכיף", מבית היוצר של סטיוארט לי וריצ'רד הרינג בתור תלמידת בית ספר (אחד מכוכביה המשותפים היה דניאל מייס).
היא למדה באקדמיה האיטלקית קונטי לאמנויות הבמה בלונדון במשך שלוש שנים לפני שהפכה לדוגמנית מקצועית.
קריירת הדוגמנות של ברוק החלה בגיל 16 לאחר שזכתה בתחרות יופי, אליה היא הגיעה בעזרת אמה.
מאוחר יותר היא עבדה במגוון רחב של מסעות פרסום, כולל הפוסטר של לאגר, רנו מגאן, ווקר צ'יפס, פיז בוין וברוויסימו, חברה המתמחה בחזיות והלבשה תחתונה עבור נשים עם חזה גדול.
בסופו של דבר, דמותה תפסה את העין של צוות העריכה של צהובון הדיילי סטאר, אשר החלו להציג אותה כנערה של עמוד מספר שלוש.
במהרה, תמונה של ברוק החלה להופיע במגזיני גברים נוספים, כמו GQ ,Loaded ו-"FHM".
באפריל של אותה שנה, סקר שנערך בקרב יותר מ-5,000 נשים עבור מגזין גרציה קבע כי יש לה את הגוף הביטי הנשי הטוב ביותר.
היא גם הובילה ברשימת 100 הנשים הסקסיות בעולם של FHM מ-2005, אשר סקר, כך נטען, 15 מיליון אנשים.
מקרב המופיעים ברשימה זו בכל שנה מאז שנת 1998, היא דורגה במקום ה-34 ב-2008, במקום ה-67 ב-2009, ובמקום ה-7 ב-2010. היא הייתה כוכבת השער של הגיליון מיוחד של "גביע העולם של FHM" ב-2010, וכן הייתה שוב על שער המגזין בחודש אפריל 2011.
בחודש פברואר 2007, נודע כי חתמה על חוזה שדווח כי הוא בשווי של כמיליון פאונד, עבור ייצוג של קרם גוף לינקס של יונילוור, המכונה "אקס" בארצות הברית, באירופה ובישראל.
היא הופיעה על שלטי חוצות, בעיתונים ובאינטרנט במסגרת קמפיין פרסום זה.
היא הופיעה גם בפרסומות עבור Sky + ו-T Mobile ודגמנה עבור ריבוק.
ב-2010 היא נבחרה בתור "הפנים והגוף החדשים" של מסע הפרסום של יוצר ההלבשה התחתונה אולטימו.
בחודש ספטמבר 2010, ברוק הופיעה במהדורה האמריקאית של מגזין פלייבוי.
באוקטובר 2010, ברוק הופיעה בשידור חי בבית הקולנוע קלפהאם על מנת להפתיע את הבאים למקום במסגרת קידום מכירות עבור קרלסברג ו-Sky 3D.
בנובמבר 2010, ברוק הציגה פרס בפרסי המוזיקה של MTV אירופה במדריד.
ברוק מייצרת קו של בגדי ים יחד עם New Look, אליו היא עצמה דגמנה.
בספטמבר 2014, ברוק השיקה קו בגדים עבור Simply Be.
שנה אחרי, היא הפכה שגרירת מותג של סקצ'רס.
בשנת 2001 כיכבה בתפקיד הראשי בסרט הטלוויזיה "The (Mis)Adventures of Fiona Plum".
בשנת 2005 שיחקה לצד קתרין הייגל בסרט הטלוויזיה "רומי ומישל: ההתחלה" ששודר ברשת ABC Family.
סרט זה מהווה פריקוול לסרט "רומי ומישל – פגישת מחזור" משנת 1997.
בשנת 2015 שיחקה בעונה היחידה של קומדיית המצבים "שמחה אחת גדולה" של אלן דג'נרס ששודרה ברשת NBC.
בשנת 1997, בגיל 18, החלה בהגשת תוכניות נוער ב-MTV, בגרנדה טלוויזיה ובערוץ Trouble TV.
פריצת הדרך של ברוק אל המיינסטרים בתחום ההגשות התרחשה בינואר 1999, כאשר היא נבחרה להחליף את דניס ואן אאוטן כמחצית הנשית בצוות האירוח של ארוחת הבוקר הגדולה, לצד ג'וני וואן.
היא עזבה את התוכנית ביולי 1999. בשנת 2005, היא אירחה את תוכנית המציאות אי האהבה של המפורסמים עבור ITV.
בשנת 2007 השתתפה ברוק בתחרות הריקודים הבריטית "רוקדים עם כוכבים" ב-BBC1, כאשר בן זוגה הוא ברנדן קול.
במהלך הסדרה, אביה קנת' פרסונס מת מסרטן הריאות, ואף על פי שהיא שבתחילה החליטה להמשיך לרקוד לזכרו, היא פרשה מן התחרות בשבוע התשיעי.
קלי פול אוברה הבן הוא כדורסלן אמריקאי המשחק בקבוצת פילדלפיה 76' מליגת ה-NBA, בעמדת הסמול פורוורד.
אוברה נולד בעיר ניו אורלינס שבלואיזיאנה, ולאחר פגיעת הוריקן קתרינה בשנת 2005 עבר עם משפחתו לריצ'מונד שבטקסס.
בשנתו האחרונה בתיכון עבר ללמוד באקדמיית הכדורסל "פינדליי פרפ" שבהנדרסון, נבדה, ונבחר להשתתף במשחק מקדונלד'ס אול-אמריקן המציג את שחקני הכדורסל המצטיינים של ליגות התיכונים.
בשנת 2015 החל ללמוד באוניברסיטת קנזס, וכשחקן קבוצת הכדורסל שלה שיתף פעולה עם שחקני ה-NBA לעתיד פרנק מייסון, ויין סלדן, דבונטה גרהם וסביאטוסלאב מיכאיליוק.
בעונתו היחידה בקנזס רשם ממוצעים של 9.3 נקודות ו-5.0 ריבאונדים למשחק, ובסיומה העמיד את עצמו לבחירה בדראפט ה-NBA.
אוברה נלקח בבחירה ה-15 של דראפט 2015 על ידי אטלנטה הוקס, ומיד נשלח בטרייד לוושינגטון ויזארדס בתמורה לג'ריאן גרנט (שנבחר 19) ושתי בחירות דראפט עתידיות.
בעונתו השנייה בקבוצה, , רשמו הוויזארדס מאזן ניצחונות 49–33 (59.8%), שהיה הטוב ביותר של המועדון מאז עונת .
בפלייאוף של אותה עונה העפילה וושינגטון לשלב חצי גמר המזרח, בו הפסידה לבוסטון סלטיקס בתוצאה 3–4.
ב-19 בינואר 2018 קלע אוברה שיא קריירה של 26 נקודות בניצחון קבוצתו מול דטרויט פיסטונס.
ב-17 בדצמבר 2018 נשלח אוברה בטרייד לפיניקס סאנס, יחד עם אוסטין ריברס, בתמורה לטרבור אריזה.
עד סיום אותה עונה הציג יכולת מצוינת בפיניקס, עם ממוצע של 16.9 נקודות למשחק.
ביולי 2019 חתם אוברה על הארכת חוזה בפיניקס לשנתיים נוספות, עבור כ-30 מיליון דולר.
ב-16 בנובמבר 2020 הועבר אוברה בטרייד לאוקלהומה סיטי ת'אנדר, יחד עם ריקי רוביו, טיי ג'רום, ג'יילן לקיו ובחירת דראפט עתידית, תמורת כריס פול ועבדל נאדר.
שישה ימים לאחר מכן הועבר בטרייד נוסף לגולדן סטייט ווריורס, בתמורה לשתי בחירות דראפט עתידיות.
ב-6 באוגוסט 2021 חתם אוברה בשארלוט הורנטס לשתי עונות עבור 25 מיליון דולר.
פיטר קלי טריפיוקה הוא כדורסלן עבר אמריקאי ששיחק בליגת ה-NBA בין השנים 1981–1991, בעמדות הסמול פורוורד והקלע.
לאורך קריירת ה-NBA השתתף פעמיים במשחק האולסטאר, והעמיד ממוצעים של 17.2 נקודות, 3.8 ריבאונדים ו-3.0 אסיסטים למשחק.
טריפיוקה נולד בעיר גלן רידג' שבניו ג'רזי, ובין השנים 1977–1981 למד באוניברסיטת נוטרדאם.
בעונתו הראשונה בקבוצת הכדורסל של האוניברסיטה שיתף פעולה עם שחקני ה-NBA לעתיד ביל למביר, אורלנדו וולרידג' וביל האנזליק, ולצידם הוביל את הקבוצה להישגה הטוב אי פעם – העפלה לשלב הפיינל פור בטורניר אליפות המכללות.
במשחק חצי הגמר קלע טריפיוקה 12 נקודות באחוזי קליעה נמוכים (29.4%), וקבוצתו הפסידה לאוניברסיטת דיוק בתוצאה 86–90. בכל 3 העונות הבאות הוביל את קלעי קבוצתו עם כ-16.8 נקודות בממוצע למשחק, ובסיום כל אחת מהן נבחר לאחת מחמישיות העונה של ליגת המכללות ("Consensus All-American Team").
בדראפט ה-NBA 1981 נלקח טריפיוקה בבחירה ה-12, על ידי קבוצת דטרויט פיסטונס.
כבר בעונת הרוקי שלו נבחר להשתתף במשחק האולסטאר של ה-NBA, לאחר שקלע 21.6 נקודות בממוצע למשחק.
בסיום העונה נבחר לחמישיית הרוקיז של העונה, ואף סיים במקום השני בהצבעה לפרס רוקי העונה, אחרי הזוכה באק ויליאמס.
בעונתו השנייה בדטרויט הוביל את קלעי קבוצתו עם 26.5 נקודות למשחק (שלישי ב-NBA), ובמהלכה קלע שיא מועדון של 56 נקודות בניצחון קבוצתו מול שיקגו בולס.
בעונת השתתף בשנית במשחק האולסטאר, והוביל את הפיסטונס, לצד אייזיאה תומאס וביל למביר, להעפלה ראשונה לפלייאוף מזה 7 עונות.
בסדרת הפלייאוף הראשונה שלו הציג טריפיוקה יכולת מצוינת כשקלע 27.4 נקודות למשחק, אך קבוצתו הפסידה בתוצאה 2–3 לניו יורק ניקס, בהובלתו של ברנרד קינג (42.6 נקודות למשחק בסדרה).
בשתי העונות הבאות התבססה דטרויט כאחת הקבוצות המובילות באזור המזרחי, אך לא הצליחה לעבור את שלב הפלייאוף השני.
ב-5 עונותיו במדי הפיסטונס רשם טריפיוקה ממוצעים כוללים של 21.6 נקודות, 4.5 ריבאונדים ו-3.2 אסיסטים למשחק.
לקראת עונת הועבר טריפיוקה בטרייד ליוטה ג'אז, יחד עם קנט בנסון, בתמורה לאדריאן דאנטלי.
בשתי עונותיו ביוטה מיעט לקבל דקות משחק, ותרם 9.1 נקודות למשחק בלבד.
בקיץ 1988 נשלח טריפיוקה בטרייד לשארלוט הורנטס, לקראת עונת הבכורה שלה ב-NBA.
באותה עונה חזר להיות שחקן מוביל, כשהוליך את קלעי ההורנטס עם 22.6 נקודות למשחק, אך קבוצתו סיימה במקום האחרון באזור המזרחי עם מאזן ניצחונות 20–62. בשתי העונות העוקבות נחלשה תפוקתו בהדרגה, ובסיום עונת פרש ממשחק ב-NBA.
בעונת 1991/1992 שיחק עבור קבוצת לימוז', אשר השתתפה בליגת העל הצרפתית ובגביע ספורטה.
בסיום אותה עונה הודיע על פרישה ממשחק, בגיל 33.
בין השנים 1993–2001 שימש כפרשן של משחקי דטרויט פיסטונס ברשת טלוויזיה מקומית, ובין השנים 2003–2005 מילא תפקיד דומה עבור ניו ג'רזי נטס.
בשנת 2008 הצטרף לצוות השידור של ניו יורק ניקס במדיסון סקוור גארדן, שם עבד לצד גאס ג'ונסון ומייק ברין עד שנת 2012.
קלי אדמס היא שחקנית אנגלייה.
אדמס ידועה בעיקר מהופעותיה בתפקיד מיקי הנדרי בסדרות הדרמה הרפואיות "הולבי סיטי" (2004–2006) ו"חדר מיון" (2005) של ערוץ BBC One, בדמות אמה קנדי בסדרת הדרמה "הנוכלים" (2009–2012), בתפקיד פאדרה מרי גרינסטוק בדרמה הקומית "Bluestone 42" של ערוץ BBC Three, ובדמות ננסי וב בדרמה התקופתית של רשת ITV "מר סלפרידג'".
היא למדה בבית הספר נורת' קסטיבן בנורת' הייקהם.
את הכשרתה המקצועית קיבלה באקדמיית מאונטוויו לאמנויות התיאטרון בווד גרין שבלונדון.
תפקידיה הראשונים של אדמס היו בדמות טרה פלמר-טומקינסון בדוקו-דרמה על אודות הנסיך ויליאם, ובפרק בסדרה "רופאים".
בין 2004 ל-2006 שיחקה בתפקיד קבוע בדמות מיקי הנדרי בסדרה הרפואית "הולבי סיטי".
אדמס לוהקה לתפקיד יחד עם השחקנית ג'יי ג'ייקובס שהצטרפה לסדרה בעונה השישית.
אדמס נבחנה בתחילה לדמות דונה.
אבל המנהלים חשבו שהיא תתאים יותר לדמות של מיקי, שהיא שקטה יותר, בניגוד לאופיה החצוף של דונה.
היא וג'ייקובס עבדו יחד בסדנה במשך שלוש שעות, והמפיקים הבחינו ביניהן ב"ניצוץ מיידי", שהוביל לליהוק המשותף שלהן.
ב-2004 הייתה לדמות שגילמה מערכת יחסים לסבית עם הדמות של ג'ייקובס.
הסצנה שבה הן התנשקו נערכה וקוצצה בחצי, כי נחשבה למפורשת מדי לשידור.
ב-2006 הדמות של אדמס עזבה את סדרה ללימודי רפואה בבית הספר לרפואה בניוקאסל.
בהמשך הופיעה אדמס בתפקיד משרתת בפרק "A Thing or Two About Loyalty" בסדרה "רובין הוד".
ב-2009 הצטרפה אדמס לסדרה הוותיקה של ערוץ BBC1 "הנוכלים" בעונה החמישית, וגילמה את אמה קנדי, חברה חדשה בצוות הנוכלים של מיקי בריקס.
היא המשיכה לשחק בסדרה במשך שלוש עונות נוספות עד לסיומה ב-2012. בפרק בעונה השישית אדמס גילמה את דמותה של קיילי מינוג כפרודיה על הדמיון בינה לבין הזמרת האוסטרלית.
ב-2009 שיחקה אדמס בתפקיד קטן בסרט הביוגרפי "ברונסון" אודות הפושע הנודע לשמצה צ'ארלס ברונסון.
עוד באותה שנה השתתפה במותחן מדע בדיוני בריטי בשם "Beacon77" שהוצג בפסטיבל הקולנוע בקאן.
ב-2010 הופיעה אדמס בסרט "חמש החברות האחרונות שלי" בתפקיד ונדי.
ביולי 2012 אושר ב-BBC שאדמס תככב בעונה חדשה של הסדרה "Death in Paradise".
ב-2013 כיכבה אדמס בתפקיד פאדרה מרי גרינסטוק בקומדיה "Bluestone 42" של ערוץ BBC Three, ושיחקה בסדרה במשך שתי עונות.
בפברואר 2011 התחתנה אדמס עם בן זוגה, צלם האופנה כריס קנדי, בטקס שנערך בהאקני טאון הול.
היא הציעה לו נישואים כשהיו בטיול בברוז'.
קלי הריסון היא שחקנית בריטית.
הריסון נולדה בדונקסטר שבדרום יורקשייר, והתחנכה בבית הספר הנגרהיל שבאדנתורפ בדונקסטר.
היא הייתה דוגמנית במשך ארבע שנים, אבל עד מהרה לוהקה לסדרה "חדר מיון" של ה-BBC לתפקיד הפרמדיקית ניקי מרשל.
הריסון הופיעה בסדרות הטלוויזיה "Born and Bred", "להעיר את המתים", "דיאל ופסקו", "פדינגטון גרין", "מקום בו נמצא הלב", ובמותחן המצמרר "Marian, Again" של רשת ITV בו גילמה את הדמות הראשית מריאן.
הריסון שיחקה בסדרת הדרמה "Age Before Beauty" של ה-BBC לצדם של סו ג'ונסטון ורובסון גרין ששודרה החל מיולי 2018.
קלי וורד הוא שחקן אמריקאי.
וורד נולד בסן דייגו ושיחק בתיאטרון המקומי של סן דייגו.
הופעתו הראשונה בטלוויזיה הייתה ב-1976 כששיחק בסרט "הנער בבועת הפלסטיק" (The Boy in the Plastic Bubble), לאחר מכן הופיע בפרק של סדרת הפשע "CHiPs" ובסרט "Deadman's Curve".
ב-1978 כיכב בסרט גריז בתפקיד "פוטזי", תפקידו לא היה במחזמר המקורי ונוצר במיוחד עבורו.
ב-1980 גילם את טוראי ג'ונסון בסרט האדומה הגדולה ה-1.
ב-1981 שיחק בסרט "חליפת זוט" המהווה איבוד קולנוע למחזה של ברודוויי.
ב-1983 שיחק בפרק בעונה השלישית של מגנום, בלש פרטי.
הוא דיבב במספר סדרות טלוויזיה מצוירות וביניהן מועדון החברים של מיקי מאוס.
הוא גם לימד בחוג לתיאטרון באוניברסיטת דרום קליפורניה.
קלי מייקל ארמסטרונג הוא פוליטיקאי אמריקאי, מושל דקוטה הצפונית מאז דצמבר 2024. כיהן כחבר בית הנבחרים של ארצות הברית מטעם מדינת דקוטה הצפונית.
ארמסטרונג הוא חבר המפלגה הרפובליקנית.
ארמסטרונג נולד בעיר דיקינסון שבדקוטה הצפונית, ואת לימודיו בבית הספר התיכון של העיר סיים ב-1995. ב-2001 סיים תואר ראשון בפסיכולוגיה באוניברסיטת דקוטה הצפונית וב-2003 השלים לימודי משפטים באותה אוניברסיטה.
ב-2012 נבחר ארמסטרונג לסנאט של דקוטה הצפונית.
הוא החל לכהן בסנאט מדצמבר אותה שנה עד להיבחרו לבית הנבחרים האמריקאי ב-2018. בשנים 2015–2018 שימש ארמסטרונג כיושב ראש המפלגה הרפובליקנית בדקוטה הצפונית.
הארגון השמרני "האיחוד השמרני האמריקאי" ("American Conservative Union") העניק לארמסטרונג ב-2017 דירוג שמרנות בן 71 אחוזים.
בפברואר 2018 הודיע ארמסטרונג על מועמדותו לבית הנבחרים של ארצות הברית.
את מועמדות המפלגה הרפובליקנית לבית הנבחרים קיבל באורח רשמי בידי ועידת המפלגה באפריל אותה השנה.
ארמסטרונג זכה בבחירות הכלליות לבית הנבחרים ב-6 בנובמבר 2018, יום בחירות 2018 בארצות הברית, כאשר קיבל 60.2% מהקולות.
הוא התפטר ממושבו בבית המחוקקים של המדינה יממה לאחר מכן.
ארמסטרונג הושבע לתפקידו עם כינוס הקונגרס ה-116 של ארצות הברית בינואר 2019, והחליף את קווין קריימר שנבחר לסנאט של ארצות הברית.
ארמסטרונג חבר בוועדת המשפט של בית הנבחרים, בוועדת בית הנבחרים של ארצות הברית על משבר האקלים ובוועדת הפיקוח והרפורמה.
בבחירות 2020, התמודד ונבחר לכהונה נוספת, לאחר שקיבל 69% מהקולות.
בבחירות 2022, נבחר פעם נוספת לכהונה בבית הנבחרים, לאחר שקיבל 62.2% מהקולות.
בדצמבר 2024 לאחר שניצח בבחירות לתפקיד מושל דקוטה הצפונית סיים ארמסטרונג את תפקידו בבית הנבחרים.
ב-23 בינואר 2024, לאחר שדאג בורגום, המושל המכהן, הודיע שלא יתמודד לכהונה שלישית בתפקיד, הודיע ארמסטרונג כי לא יתמודד לתקופת כהונה נוספת בבית הנבחרים, ובמקום זאת ירוץ לתפקיד מושל דקוטה הצפונית בבחירות 2024.
באפריל 2024, התמודד בפריימריז הרפובליקני לתפקיד, מול תמי מילר, סגנית המושל המכהן.
הוא ניצח בפריימריז עם 73% מהקולות ונבחר להיות המועמד הרפובליקני בבחירות הכלליות, והתמודד נגד מריל פיפקורן, המועמד הדמוקרטי לתפקיד המושל.
ביום הבחירות גבר על פיפקורן וגרף 68.4% מהקולות ונבחר לתפקיד המושל ונכנס לתפקידו ב-15 בדצמבר 2024.
ב-2004, התחתן עם קג'קסטי הולבי ולזוג 2 ילדים.
קלי לין לפלר היא אשת עסקים ופוליטיקאית אמריקאית, המכהנת כמנהלת הסוכנות לעסקים קטנים של ארצות הברית בממשלו השני של הנשיא דונלד טראמפ, מאז פברואר 2025. בשנים 2020–2021 כיהנה כחברת הסנאט של ארצות הברית מטעם מדינת ג'ורג'יה.
היא מונתה לסנאט בעקבות התפטרותו של הסנאטור ג'וני אייזקסון.
לפלר הייתה המנהלת הכללית של הארגון "באקט", חברה בת של ספקית השירותים הפיננסיים והמסחריים אינטרקונטיננטל אקסצ'יינג' (Intercontinental Exchange), והבעלים המשותף של קבוצת כדורסל הנשים האטלנטה דרים בליגת ה-WNBA.
ב-12 בנובמבר 2024, נבחרה לפלר על ידי דונלד טראמפ לעמוד בראש הוועדה המכוננת שלו בנשיאותו השנייה הקרובה, יחד עם סטיב ויטקוף.
ב-19 בפברואר 2025 אישר הסנאט האמריקאי את מינויה של לפלר לתפקיד מנהלת הסוכנות לעסקים קטנים ברוב של 52 מול 46.
לפלר נולדה בעיר בלומינגטון שבאילינוי וגדלה בחוות תירס וסויה בכפר סטנפורד שבצפון המדינה.
ב-1988 סיימה לפלר את לימודיה בבית הספר התיכון "אולימפיה" שבסטנפורד, שם שיחקה בנבחרת הכדורסל ובנבחרת ריצת השדה.
לפלר סיימה לימודי תואר ראשון בשיווק מבית הספר לעסקים באוניברסיטת אילינוי באורבנה-שמפיין.
היא עבדה בחברת טויוטה ואז השלימה לימודי תואר שני במנהל עסקים תוך התמחות במימון ובשיווק בינלאומי באוניברסיטת דפול ב-1999. היא עבדה בארגונים סיטיבנק, ויליאם בלייר ובקרוסרודס לאחר שקיבלה את התואר השני שלה.
בשנת 2002 הצטרפה לפלר לחברה "Intercontinental Exchange", המספקת שירותי סחורות ושירותים פיננסיים.
היא הפכה לסגנית נשיא מחלקת קשרי משקיעים ותקשורת ארגונית.
לפלר רכשה חלק מקבוצת אטלנטה דרים של ליגת ה-WNBA ב-2010, ובשנה העוקבת רכשה את קבוצת אטלנטה דרים ביחד עם מרי ברוק מאשת העסקים קייטי בטי.
על פי המרכז לפוליטיקה רספונסיבית, לפלר ובעלה תרמו 3.2 מיליון דולר אמריקני לארגונים פוליטיים.
בעוד שמרבית התרומות הגיעו אל המפלגה הרפובליקנית, חלק מהתרומות נשלחו אל אנשי המפלגה הדמוקרטית, בהם דייוויד סקוט, חבר בית הנבחרים של ארצות הברית מטעם מחוז הקונגרס ה-13 של ג'ורג'יה, שקיבל 10,200 דולר.
לפלר תרמה 750,000 דולר לארגון שתמך במועמדותו של מיט רומני לנשיאות ארצות הברית ב.
לפלר שקלה לראשונה להתמודד למשרה ציבורית ב-2014. היא נמנתה בין המתמודדים למועמדות המפלגה הרפובליקנית לסנאט של ארצות הברית מטעם ג'ורג'יה ב-2014, אך בסופו של דבר פרשה מהמירוץ בגלל המיזוג הממתין בין החברה שלה, אינטרנשיונל אקסצ'יינג', לבין הבורסה לניירות ערך בניו יורק.
בנובמבר 2020 פורסם בניוזוויק כי הונם של לפלר ובן זוגה נאמד בכ-800 מיליון דולר מה שהופך אותה לחברת הסנאט העשירה ביותר בארצות הברית.
בנובמבר 2019 הצהירה לפלר על כוונותיה למלא את מקומו בסנאט של הסנאטור הפורש ג'וני אייזקסון, שהודיע על התפטרותו לאור בעיות בריאותיות החל מ-31 בדצמבר.
היא הצהירה על כוונתה להתמודד בבחירות המיוחדות שייערכו ב-2020 להשלמת כהונתו של אייזקסון.
מאוחר יותר באותו החודש, דיווח העיתון "The Atlanta Journal-Constitution" כי לפלר נבחרה בידי מושל ג'ורג'יה בריאן קמפ למלא את מקומו של אייזקסון, וב-4 בדצמבר הכריז על כך באורח רשמי.
בערב יום שלישי 6 בינואר 2020 הושבעה לפלר לתפקידה בידי סגן נשיא ארצות הברית מייק פנס בגבעת הקפיטול.
לפלר הייתה חברה בוועדה לענייני חיילים משוחררים, בוועדת החקלאות, התזונה והיערנות ובוועדת הבריאות, החינוך, העבודה והפנסיונים.
לפלר מתארת עצמה כרפובליקנית שמרנית.
כיאה לסנאטורית רפובליקנית, היא הביעה את תמיכתה במועמדותו של הנשיא דונלד טראמפ בבחירות לנשיאות ארצות הברית 2020. עם זאת, בעבר תרמה למועמדים רפובליקנים ודמוקרטים כאחד.
לפלר מזדהה כמתנגדת הפלות, והצהירה כי תצביע בעד חקיקה שתגביל את הזכות להפלה מלאכותית.
היא תומכת בזכות לשאת כלי נשק מכוח התיקון השני לחוקת ארצות הברית ובבניית חומה בגבול ארצות הברית-מקסיקו.
כמו כן, לפלר מצדדת במינוי שופטים שמרניים לבתי המשפט הפדרליים.
בבחירות המיוחדות לתקופת כהונה מלאה, שהסיבוב המכריע בהן התקיים ב-5 בינואר 2021, הפסידה לפלר ליריבה הדמוקרטי רפאל וורנוק בפער של 2% (93,550 קולות).
ב-12 בנובמבר 2024, נבחרה לפלר על ידי הנשיא הנבחר של ארצות הברית, דונלד טראמפ לעמוד בראש הוועדה המכוננת שלו בנשיאותו השנייה הקרובה, יחד עם סטיב ויטקוף.
ב-4 בדצמבר 2024 נבחרה לפלר על ידי הנשיא הנבחר טראמפ לעמוד בראש הסוכנות לעסקים קטנים בממשלו השני וב-19 בפברואר 2025 הסנאט האמריקאי אישר את מינויה של לפלר לתפקיד מנהלת הסוכנות לעסקים קטנים ברוב של 52 מול 46.
קלי לה ברוק היא שחקנית ודוגמנית אמריקאית.
לה ברוק נולדה בניו יורק לאם אירית ואב קנדי-צרפתי, היא גדלה בשכונת קנזינגטון בלונדון.
היא החלה את קריירת הדוגמנות שלה בגיל שש עשרה שהופיע במגזין ווג, לאחר מכן היא חתמה על חוזה עם מותג האופנה כריסטיאן דיור, היא הופיעה על מספר רב של מגזינים ושונים והייתה מזוהה עם פרסומת השמפו של חברת "פנטן" בכיכובה.
היא גילמה את הדמות המרכזית של האישה עם השמלה האדומה בסרט האישה באדום, לאחר מכן שיחקה בסרט הנעורים "Weird Science", בשני הסרטים הייתה בתפקיד אישה המהווה מושא לפנטזיה.
ב-1990 הופיעה לצד בעלה סטיבן סיגל בסרט "Hard to Kill", ב-1993 שיחקה את אשתו של מייקל יורק בסרט הסאטירה "Wrongfully Accused", ב-1995 שיחקה בתפקיד הראשי במערבון "Hard Bounty".
בשנת 1984 התחתנה עם מפיק הסרטים והמסעדן ויקטור דריי והם התגרשו כעבור שנתיים.
ב-1987 נישאה לקולנוען סטיבן סיגל ונולדו להם שלושה ילדים, וב-1996 התגרשו.
בשנת 2007 נישאה בשלישית לבנקאי ההשקעות פרד סטק והשניים התגרשו כעבור שנה.
קלי ברגלנד (באנגלית : Kelli Berglund; נולדה ב-9 בפברואר 1996) היא שחקנית אמריקאית.
היא ידועה מגילומה של ברי דבנפורט בסדרה "מעבדה לכוחות על" (2012–2016) של דיסני XD ומהספין-אוף שלה "מעבדה לכוחות על: יחידת עילית" (2016).
בהמשך, היא כיכבה בתור קריסטל טיילר בסדרת הדרמה "Heels" (2021–2023) מבית רשת Starz.
ברגלנד נולדה וגדלה במורפארק , קליפורניה, שם היא ממשיכה לגור עם הוריה, מארק ברגלנד ומישל בלנדי, ואחותה הצעירה, קירה (ילידת 2002).
היא בוגרת תוכנית הלימודים העצמאיים של תיכון מורפארק.
בזמנה הפנוי היא אוהבת לשחות ולצלם.
ברגלנד החלה את הקריירה שלה בגיל צעיר בסדרה לילדים "היפ הופ הארי" ששודרה בערוץ TLC.
היא הופיעה בכמה תוכניות בטלוויזיה בהן "האם אתה חכם מתלמיד כיתה ה?", ו-"המפיק הבא של אמריקה".
ברגלנד הופיעה גם בסרט הקצר, "ביי ביי בנג'מין".
ברגלנד דגמנה בקמפיינים פרסומיים עבור חברות רבות בהן אולד נייבי, יונדאי, בראץ, מקדונלד'ס ומאטל.
היא גם הופיעה בקמפיינים פרסומיים עבור ריבוק ואקדמיית קמרילו לאמנויות הבמה.
מ-2012 עד 2016, ברגלנד כיכבה בתפקיד ברי בסדרת הטלוויזיה מבית ערוץ דיסני, "מעבדה לכוחות על" לצד טיירל ג'קסון ויליאמס, בילי אונגר וספנסר בולדמן.
היא המשיכה לשחק באותו תפקיד בספין אוף של הסדרה, "מעבדה לכוחות על: יחידת עילית".
בשנת 2013, ברגלנד שיחקה בתפקיד אורח בסדרה "בית ספר לאמנויות לחימה", שם גילמה את ילדת הפלא הקראטה סלואן ג'נינגס.
בפרק זה, דמותה שרה את השיר "Had Me @ Hello" בדואט עם קים קרופורד, שאותה גילמה אוליביה הולט.
בשנת 2014 שיחקה בסרט המקורי של ערוץ דיסני, "החבר המושלם שלי".